钦定古今图书集成/明伦汇编/氏族典/第193卷 > 姚雄
## 钦定古今图书集成/明伦汇编/氏族典/第193卷 > 姚雄

按《宋史姚兕传》：“兕子雄，字毅夫，少勇騺有谋，年十八
即佐父征伐。韩绛荐其材，历泾原、秦凤将，驻甘谷城，
知通远镇戍军、岷州官，累佐骐骥使。绍圣中，擢东上
阁门使、秦州刺史，徙知会州兼熙河钤辖，徙河州，加
复州防御使。建中靖国初，议弃湟州，诏访雄利害，雄
以为可弃，遂以赐赵怀德，徙雄知熙州，进华州观察”
使。蔡京用王厚复河、湟，治弃地罪，停雄官，光州居住
三年，得自便。后论为责轻，复窜金州，明年乃听归。高
永年死，西宁诸戍阻绝，起雄权经略熙河安辑，复新
边使、知沧州，加捧日天武四厢都指挥使，复为熙州。
迁安德军节度观察留后、步军副都指挥使，拜武康
军节度使。召诣阙，为中太一宫使。引疾纳节钺，改左
金吾卫上将军，又以武康节知熙州。未几，以检校司
空、奉宁军节度使致仕，卒，赠开府仪同三司，谥“武宪。”